NEVYRIAUSYBINIŲ ORGANIZACIJŲ TARYBOS VBT POSĖDŽIO PROTOKOLAS

2025-01-29 Nr. (30.43.)-NOT-001
Birštonas

Posėdis įvyko 2025-01-29 (16.00–17.30 val.).
Posėdžio vieta – Birštono savivaldybės mažoji salė, Jaunimo g. 2, Birštonas.

Posėdyje dalyvavo nevyriausybinių organizacijų (toliau – NVO) tarybos nariai: Birutė Bartkevičiūtė, Danutė Kacevičiūtė, Vilijeta Šalomskienė, Jonas Pačėsas, Valentinas Kalinauskas, Stanislovas Martinaitis, Aldona Žaliauskienė, Neringa Janulienė, Solveiga Aleksaitė-Pempė. 
Susirinkimo dalyvių sąrašas su parašais pridedamas. 
Posėdžio sekretorė – Vilma Burbienė.
Į susirinkimą nariai buvo pakviesti el. paštu.  
DARBOTVARKĖ

1. Dėl Birštono savivaldybės NVO tarybos pirmininko rinkimų. 

2. Dėl Birštono savivaldybės NVO tarybos pirmininko pavaduotojo rinkimų.

1. SVARSTYTA. Dėl Birštono savivaldybės NVO tarybos pirmininko rinkimų. 

Posėdį pradėjo ir susirinkusius NVO tarybos narius pasveikino Birštono savivaldybės administracijos Socialinės paramos skyriaus vedėjo pavaduotoja Vilma Burbienė, kuri Birštono savivaldybės administracijos direktoriaus 2024 m. lapkričio 29 d. įsakymu Nr. (6.4.E.)-AVE-222 „Dėl savivaldybės administracijos atstovų delegavimo į Birštono savivaldybės nevyriausybinių organizacijų tarybą“ paskirta atsakinga už techninį NVO tarybos veiklos aptarnavimą, pirmojo naujosios kadencijos NVO tarybos posėdžio šaukimą bei NVO tarybos sekretoriaus funkcijų atlikimą.  Nariams primintos Lietuvos Respublikos nevyriausybinių organizacijų plėtros įstatymo nuostatos, reglamentuojančios Savivaldybės nevyriausybinių organizacijų tarybos sudarymą bei Birštono savivaldybės NVO tarybos nuostatos, reglamentuojančios NVO tarybos darbą ir NVO tarybos pirmininko bei pavaduotojo rinkimus. 
NVO tarybos narius pasveikino Birštono savivaldybės vicemeras Vytas Kederys ir Socialinės paramos skyriaus vedėja, linkėdami NVO tarybos nariams ateityje produktyvaus darbo. 
Vilma Burbienė informavo, kad iš 12 NVO tarybos narių susirinkime dalyvauja 9 NVO tarybos nariai, taigi, esant kvorumui, galima organizuoti NVO tarybos pirmininko ir jo pavaduotojo rinkimus.
 Vilma Burbienė kvietė siūlyti narius slapto balsavimo balsų skaičiavimo komisijai.  Slapto balsavimo balsų skaičiavimo komisijai pasiūlyti NVO tarybos nariai: Stanislovas Martinaitis, Vilijeta Šalomskienė ir Aldona Žaliauskienė. Balsų skaičiavimo komisijai pritarta vienbalsiai. Slapto balsavimo balsų skaičiavimo komisijos pirmininku išrinktas Stanislovas Martinaitis.

Vilma Burbienė kvietė teikti pasiūlymus Birštono savivaldybės NVO tarybos pirmininko pareigoms. Pasiūlyta viena kandidatė – Birutė Bartkevičiūtė. Kandidatė sutiko kandidatuoti siūlomoms pareigoms. 
Birštono savivaldybės NVO tarybos pirmininko pavaduotojo pareigoms pasiūlyta Danutės Kacevičiūtės kandidatūra. Danutė Kacevičiūtė sutiko kandidatuoti siūlomoms pareigoms.
Organizuoto slapto balsavimo metu NVO tarybos nariai, pritariantys šioms kandidatūroms, į išdalintus biuletenius, prie kandidato pavardės turėjo pažymėti X (2025 m. sausio 29 d. Birštono savivaldybės nevyriausybinių organizacijų tarybos pirmininko ir pavaduotojo rinkimų balsų skaičiavimo komisijos protokolas Nr. 1).
NUTARTA. Birštono savivaldybės NVO tarybos pirmininke išrinkta Birutė Batrkevičiūtė,

NVO tarybos pirmininko pavaduotoja – Danutė Kacevičiūtė. 

Posėdžio pirmininkė                                                                                           Birutė Bartkevičiūtė
Posėdžio sekretorė                                                                                                   Vilma Burbienė
.

